**รายงานการประชุมสภาเทศบาลนครขอนแก่น**

**สมัยวิสามัญ สมัยที่ 3 ครั้งที่ 1/2559**

**วันที่ 31 ตุลาคม 2559 เวลา 10.00 น.**

**ณ ห้องประชุมนครเป็งจาล อาคารป้องกันฯ (ชั้น 2) เทศบาลนครขอนแก่น**

**………………………**

# ผู้เข้าประชุม

|  |  |  |  |
| --- | --- | --- | --- |
| 1.  2. | นางสาวนันทวัลย์  นายมานพ | ไกรศรีวรรธนะ  หวังสวัสดิ์โอฬาร | รองประธานสภาเทศบาลนครขอนแก่น  สมาชิกสภาเทศบาลนครขอนแก่น |
| 3. | นายกฤษฏ์ | สว่างไสว | สมาชิกสภาเทศบาลนครขอนแก่น |
| 4. | นางสาวภาสิณี | ธีรภานุ | สมาชิกสภาเทศบาลนครขอนแก่น |
| 5.  6. | นายโกเมน  นายกิตติพล | กันตวธีระ  อ้วนไตร | สมาชิกสภาเทศบาลนครขอนแก่น  สมาชิกสภาเทศบาลนครขอนแก่น |
| 7. | นายบุญฤทธิ์ | พาณิชย์รุ่งเรือง | สมาชิกสภาเทศบาลนครขอนแก่น |
| 8. | นางสาวนริสศรา | เรืองศร | สมาชิกสภาเทศบาลนครขอนแก่น |
| 9. | นายภาสกร | กาญจนวรางกูร | สมาชิกสภาเทศบาลนครขอนแก่น |
| 10. | นายกนิษฐ์ | อาวัชนาการ | สมาชิกสภาเทศบาลนครขอนแก่น |
| 11. | นายวันชัย | ซื่อศิริสวัสดิ์ | สมาชิกสภาเทศบาลนครขอนแก่น |
| 12.  13. | นายสมภพ  นายถนอมทรัพย์ | วงศ์ก่อ  สรรพโส | สมาชิกสภาเทศบาลนครขอนแก่น  สมาชิกสภาเทศบาลนครขอนแก่น |
| 14. | ว่าที่ร้อยตรีบัญชา | สิงห์คำป้อง | สมาชิกสภาเทศบาลนครขอนแก่น |
| 15. | นายธนภณ | กิตติวิมลชัย | สมาชิกสภาเทศบาลนครขอนแก่น |
| 16. | นายปฎลชัย | พัฒน์ดำรงจิตร | สมาชิกสภาเทศบาลนครขอนแก่น |
| 17. | นายวรินทร์ | เอกบุรินทร์ | สมาชิกสภาเทศบาลนครขอนแก่น |
| 18. | นายสุพัฒน์ | พงษ์เพียจันทร์ | สมาชิกสภาเทศบาลนครขอนแก่น |
| 19.  20.  1.    2.  นางวรินทร์พร ณิชาภัทรนารากุล สมาชิกสภาเทศบาลนครขอนแก่น ลากิจ  4.  3. | นายปรมินทร์  นางสาวจันทนภา ผู้ไม่เข้าประชุม นายเรืองชัย  นายบุญสม  นางรัชดา | เลาหะพันธุ์  แสวงการ  ตราชู  วิจารจันทร์  ลีลาสวัสดิ์ชัย | สมาชิกสภาเทศบาลนครขอนแก่น  สมาชิกสภาเทศบาลนครขอนแก่น  ประธานสภาเทศบาลนครขอนแก่น ลากิจ  สมาชิกสภาเทศบาลนครขอนแก่น ลากิจ  สมาชิกสภาเทศบาลนครขอนแก่น ลากิจ |
|  |  |  |  |
|  |  |  |  |

**ผู้บริหารเทศบาลที่เข้าร่วมประชุม**

|  |  |  |  |  |  |  |
| --- | --- | --- | --- | --- | --- | --- |
|  | | |  | |  | |
| 1. | | นายธีระศักดิ์ | ฑีฆายุพันธุ์ | | นายกเทศมนตรีนครขอนแก่น | |
| 2. | | นายธวัชชัย | รื่นรมย์สิริ | | รองนายกเทศมนตรีนครขอนแก่น | |
| 3.  4. | | นายชัชวาล  นายจุลนพ | พรอมรธรรม  ทองโสภิต | | รองนายกเทศมนตรีนครขอนแก่น  รองนายกเทศมนตรีนครขอนแก่น | |
| 5. | | ดร.กฤษณวรุณ | ไชยนิจ | | ปลัดเทศบาลนครขอนแก่น | |
|  | | ผู้ไม่เข้าประชุม |  | |  | |

1. นายมนตรี สิงหปุณณภัทร รองนายกเทศมนตรีนครขอนแก่น ลากิจ

**ระเบียบวาระการประชุมสภาเทศบาลนครขอนแก่น**

**ระเบียบวาระที่ 1** เรื่องที่ประธานแจ้งให้ที่ประชุมทราบ

**ระเบียบวาระที่ 2**  เรื่องรับรองรายงานการประชุมสภาเทศบาล

-สมัยวิสามัญ สมัยที่ 2 ครั้งที่ 1/2559 ประจำปี พ.ศ.2559

เมื่อวันที่ 26 กันยายน 2559

**ระเบียบวาระที่ 3** เรื่องรายงานการติดตามและประเมินผลแผนพัฒนาสามปี

(พ.ศ.2559-2561) ประจำปีงบประมาณ 2559 ระหว่างวันที่ 1 เมษายน

2559 ถึง วันที่ 30 กันยายน 2559

**ระเบียบวาระที่ 4** เรื่องญัตติขออนุมัติต่อสัญญากู้เงินเครดิต ธนาคารเพื่อการเกษตรและ

สหกรณ์การเกษตร

**ระเบียบวาระที่ 5** เรื่องญัตติขออนุมัติใช้จ่ายเงินสะสมของเทศบาลนครขอนแก่น ประจำปี

งบประมาณ 2560

**ระเบียบวาระที่ 6** เรื่องอื่น ๆ

**ดร.กฤษณวรุณ ไชยนิจ ปลัดเทศบาลนครขอนแก่น เลขานุการสภา**

เมื่อได้เวลา 10.00 น. นางสาวนันทวัลย์ ไกรศรีวรรธนะรองประธานสภาเทศบาลนครขอนแก่น ได้จุดเทียนธูปบูชาพระรัตนตรัย แล้วดำเนินการประชุมต่อไป

**นางสาวนันทวัลย์ ไกรศรีวรรธนะ รองประธานสภาเทศบาล** **ทำหน้าที่ประธานสภาเทศบาล**

สวัสดีค่ะท่านนายกเทศมนตรี ท่านรองนายกเทศมนตรี ท่านที่ปรึกษานายกเทศมนตรี ท่านเลขานุการนายกเทศมนตรี ท่านสมาชิกสภาเทศบาล ท่านประธานชุมชนคณะกรรมการชุมชน วันนี้เป็นวันเปิดประชุมสภาเทศบาลนครขอนแก่น สมัยวิสามัญ สมัยที่ 3 ครั้งที่ 1/2559 ประจำปี 2559 ขณะนี้มีสมาชิกมาครบองค์ประชุมแล้ว ก่อนที่จะเข้าสู่วาระระเบียบการประชุม เพื่อถวายสักการะด้วยความจงรักและภักดีส่งเสด็จ ในหลวง รัชกาลที่ 9 พระบาทสมเด็จพระปรมินทร์มหาภูมิพลอดุลยเดช มหิตลาธิเบศรามาธิบดีจักรีนฤบดิทรได้เสด็จสู่สวรรคาลัย เมื่อวันที่13 ตุลาคม 2559 ขอให้ทุกท่านยืนไว้อาลัยด้วยความจงรักภักดีและสำนึกในพระมหากรุณาธิคุณเป็นเวลา 99 วินาที ค่ะ ขอบคุณทุกท่านค่ะเชิญนั่งค่ะ

**ระเบียบวาระที่ 1 เรื่องที่ประธานแจ้งให้ที่ประชุมทราบ**

**นางสาวนันทวัลย์ ไกรศรีวรรธนะ รองประธานสภาเทศบาล** **ทำหน้าที่ประธานสภาเทศบาล**

วันนี้มีท่านประธานสภาเทศบาล ท่านเรืองชัย ตราชู ,ท่านสมาชิกสภาเทศบาล ท่านบุญสม วิจารจันทร์ , ท่านสมาชิกสภาเทศบาล ท่านวรินทร์พร ณิชาภัทรนารากุล , ท่านสมาชิกสภาเทศบาล ท่านรัชดา ลีลาสวัสดิ์ชัย , ท่านรองนายกฯ ท่านมนตรี สิงหปุณณภัทร ขอลากิจ นะค่ะ

**มติที่ประชุม รับทราบ**

**ระเบียบวาระที่ 2** เรื่องรับรองรายงานการประชุมสภาเทศบาล

-สมัยวิสามัญ สมัยที่ 2 ครั้งที่ 1/2559 ประจำปี พ.ศ.2559

เมื่อวันที่ 26 กันยายน 2559

**นางสาวนันทวัลย์ ไกรศรีวรรธนะ รองประธานสภาเทศบาล** **ทำหน้าที่ประธานสภาเทศบาล**

ดิฉันขอให้ที่ประชุมรับรองรายงานการประชุมสภาเทศบาลนครขอนแก่น สมัยวิสามัญ สมัยที่ 2 ครั้งที่ 1/2559 เมื่อวันที่ 26 กันยายน 2559 ท่านใดขอแก้ไขเพิ่มเติมเชิญได้เลยนะค่ะ มีทั้งหมด 26 หน้า โดยพิจารณาเรียงหน้าไปหน้าที่ 1,2,3,4,5,6,7,8,9,10,11,12,13,14,15,16,17,18,19,20,21,22,23 24,25,26 เมื่อไม่มีท่านใด ขอแก้ไขเพิ่มเติม ดิฉันขอมติในที่ประขุมนะค่ะว่า สมาชิกท่านใดให้การรับรองรายงานการประชุมสภาเทศบาลนครขอนแก่น สมัยวิสามัญ สมัยที่ 2 ครั้งที่ 1/2559 เมื่อวันที่ 26 กันยายน 2559 โปรดยกมือค่ะ (สมาชิกยกมือเป็นเอกฉันท์)

**มติที่ประชุม :เป็นอันว่าที่ประชุมแห่งนี้ มีมติรับรองรายงานการประชุมสภาเทศบาล สมัยวิสามัญ**

**สมัยที่ 2 ครั้งที่ 1/2559 เมื่อวันที่ 26 กันยายน 2559**

**ระเบียบวาระที่ 3 เรื่องรายงานการติดตามและประเมินผลแผนพัฒนาสามปี (พ.ศ.2559-2561)**

**ประจำปีงบประมาณ 2559 ระหว่างวันที่ 1 เมษายน 2559 ถึงวันที่**

**30 กันยายน 2559**

**นางสาวนันทวัลย์ ไกรศรีวรรธนะ รองประธานสภาเทศบาล** **ทำหน้าที่ประธานสภาเทศ**

ขอเชิญท่านนายกเทศมนตรีเสนอญัตติต่อสภาค่ะ

**นายธีระศักดิ์ ฑีฆายุพันธุ์ นายกเทศมนตรีนครขอนแก่น**

เรื่อง รายงานการติดตามและประเมินผลแผนพัฒนาสามปี (พ.ศ.2559-2561)

ประจำปีงบประมาณ 2559 ระหว่างวันที่ 1 เมษายน 2559 ถึงวันที่ 30 กันยายน 2559

เรียน ประธานสภาเทศบาลนครขอนแก่น

ตามระเบียบกระทรวงมะหาดไทย ว่าด้วยการจัดทำแผนพัฒนาขององค์กรปกครองส่วนท้องถิ่นพ.ศ.2548และ(ฉบับที่2) พ.ศ.2559 หมวด 6 ข้อ 29 (3) คณะกรรมการติดตามและประเมินผลแผนพัฒนาท้องถิ่นมีอำนาจหน้าที่ รายงานผลและเสนอความเห็นซึ่งได้จากการติดตามและประเมินผลแผนพัฒนา ต่อผู้บริหารท้องถิ่น เพื่อให้ผู้บริหารท้องถิ่นเสนอต่อสภาท้องถิ่น และคณะกรรมการพัฒนาท้องถิ่น พร้อมทั้งประกาศผลการติดตามและประเมินผลแผนพัฒนาให้ประชาชนในท้องถิ่นทราบในที่เปิดเผยภายในสิบห้าวันนับตั้งแต่วันรายงานผลและเสนอความเห็นดังกล่าวและต้องปิดประกาศไว้เป็นระยะไม่น้อยกว่าสามสิบวันโดยอย่างน้อยปีละสองครั้งภายในเดือนเมษายนและภายในเดือนตุลาคมของทุกปี ดังนั้น เพื่อให้เป็นไปตามระเบียบกระทรวงมหาดไทยว่าด้วยการจัดทำแผนพัฒนาขององค์กรปกครองส่วนท้องถิ่น พ.ศ.2548 และ (ฉบับที่2) พ.ศ.2559 จึงขอนำเรื่อง รายงานการติดตามและประเมินผลแผนพัฒนาสามปี ประจำปีงบประมาณ 2559 รายงานผลต่อประธานสภาเทศบาลนครขอนแก่น เพื่อเสนอต่อสภาเทศบาลนครขอนแก่น ต่อไป

จึงเรียนมาเพื่อโปรดทราบ

ขอแสดงความนับถือ

ธีระศักดิ์ ฑีฆายุพันธุ์

(นายธีระศักดิ์ ฑีฆายุพันธุ์)

นายกเทศมนตรีนครขอนแก่น

ทั้งนี้โดยคณะกรรมการติดตามและประเมินผลได้มอบหมายให้นายมานพ หวังสวัสดิ์โอฬาร สมาชิกสภาเทศบาลนครขอนแก่น ซึ่งเป็นคณะกรรมการติดตามและประเมินผลเป็นผู้รายงานต่อสภา จึงขออนุญาตท่านประธานสภาเพื่อให้นายมานพ หวังสวัสดิ์โอฬารเป็นผู้รายงานครับ

**นางสาวนันทวัลย์ ไกรศรีวรรธนะ รองประธานสภาเทศบาล** **ทำหน้าที่ประธานสภาเทศบาล**

ค่ะ ขอเรียนเชิญคุณมานพ รายงานต่อสภาคะ

**นายมานพ หวังสวัสดิ์โอฬาร สมาชิกสภาเทศบาลนครขอนแก่น**

กราบเรียนท่านประธานสภาเทศบาลนครขอนแก่น ผมนายมานพ หวังสวัสดิ์โอฬาร สมาชิกสภาเทศบาลนครขอนแก่น ขออนุญาตนำเสนอรายงานการติดตามและประเมินผลแผนพัฒนาสามปี (พ.ศ.2559-2561) ประจำปีงบประมาณ 2559 ระหว่างวันที่1เมษายน 2559 – วันที่ 30 กันยายน 2559 เสนอ ต่อสภาเทศบาลนครขอนแก่น วันที่ 31 เดือนตุลาคม พ.ศ. 2559 ณ ห้องประชุมเป็งจาล อาคารป้องกันและบรรเทาสาธารณภัย เทศบาลนครขอนแก่น

เรียน ประธานสภาเทศบาลนครขอนแก่น

ตามระเบียบกระทรวงมหาดไทยว่าด้วยการจัดทำแผนพัฒนาขององค์กรปกครองส่วนท้องถิ่น พ.ศ.2548 และ (ฉบับที่2) พ.ศ.2559 หมวด 6 ข้อ 28 ได้กำหนดให้องค์กรปกครองส่วนท้องถิ่น แต่งตั้งคณะกรรมการติดตามและประเมินผลแผนพัฒนาเทศบาลขึ้นมาชุดหนึ่ง ประกอบด้วยบุคคลจากหลายฝ่าย อาทิผู้ทรงคุณวุฒิ สมาชิกสภาเทศบาลและผู้แทนชุมชน และ ข้อ 29 กำหนดให้คณะกรรมการติดตาม และประเมินผลแผนพัฒนาท้องถิ่น มีอำนาจหน้าที่การกำหนดแนวทาง วิธีการในการติดตามและประเมินผลแผนพัฒนาดำเนินการติดตามและประเมินผลแผนพัฒนา รายงานผลและเสนอความเห็นซึ่งได้จากการติดตามและประเมินผลแผนพัฒนาต่อผู้บริหารท้องถิ่น เพื่อให้ผู้บริหารท้องถิ่นเสนอต่อสภาท้องถิ่น และคณะกรรมการพัฒนาท้องถิ่น พร้อมทั้งประกาศผลการติดตามและประเมินผลแผนพัฒนาให้ประชาชนในท้องถิ่นทราบ ในที่เปิดเผยภายในสิบห้าวันนับตั้งแต่วันรายงานผล และเสนอความเห็นดังกล่าวและต้องปิดประกาศไว้เป็นระยะเวลาไม่น้อยกว่าสามสิบวันโดยอย่างน้อยปีละสองครั้งภายในเดือนเมษายนและภายในเดือนตุลาคม ของทุกปี นั้น ข้าพเจ้านายมานพ หวังสวัสดิ์โอฬาร สมาชิกสภาเทศบาลนครขอนแก่น ได้รับการแต่งตั้ง เป็นคณะกรรมการติดตามและประเมินผลแผนพัฒนาเทศบาลนครขอนแก่น ตามคำสั่งเทศบาลนครขอนแก่น ที่ 649/2558 ลงวันที่ 30 มีนาคม 2558 และได้รับการแต่งตั้งเป็นคณะกรรมการติดตาม และประเมินผลแผนพัฒนาเทศบาลนครขอนแอก่น ตามคำสั่งเทศบาลนครขอนแก่น ที่817/2558 ลงวันที่ 24เมษายน 2558 ได้มอบหมายจากนายธีระศักดิ์ ฑีฆายุพันธุ์ นายกเทศมนตรีนครขอนแก่น ให้รายงาน การติดตามและประเมินผลแผนพัฒนาสามปี (พ.ศ.2559-2561) ประจำปีงบประมาณ 2559 ระหว่างวันที่ 1 เมษายน 2559 ถึงวันที่ 30 กันยายน 2559 ข้าพเจ้าจึงขอรายงานการติดตามและประเมินผลแผนพัฒนาสามปี(พ.ศ.2559-2561) ประจำปีงบประมาณ 2559 ระหว่างวันที่ 1 เมษายน 2559 ถึงวันที่ 30 กันยายน 2559 (ข้อมูล ณ วันที่ 30 กันยายน 2559) มีรายละเอียดสรุปได้ดังนี้

พันธกิจ ที่ 1 พัฒนาศักยภาพนครขอนแก่นเพื่อเป็นศูนย์กลางทางเศรษฐกิจและวัฒนธรรม จำนวน 29 โครงการ อนุมัติงบประมาณ 28 โครงการ ลงนามสัญญา 18 โครงการ และเบิกจ่ายงบประมาณแล้วเสร็จ 6 โครงการ

พันธกิจ ที่ 2 พัฒนาโครงสร้างพื้นฐานและสิ่งแวดล้อมให้เป็นนครที่น่าอยู่ในระดับสากล จำนวน 89 โครงการ อนุมัติงบประมาณ 46 โครงการ ลงนามสัญญา 38 โครงการ และเบิกจ่ายงบประมาณ 35 โครงการ

พันธกิจ ที่ 3 พัฒนาคุณภาพชีวิตและทุนทางสังคมที่เอื้ออาทรและพร้อมต่อการพัฒนา จำนวน 129 โครงการ อนุมัติงบประมาณ 117 โครงการ ลงนามสัญญา 107 โครงการ และเบิกจ่ายงบประมาณแล้วเสร็จ50 โครงการ

พันธกิจ ที่ 4 พัฒนาขีดความสามารถขององค์กรในการบริหารงานท้องถิ่น จำนวน 251 โครงการ อนุมัติงบประมาณ 186 โครงการ ลงนามสัญญา 157 โครงการ และเบิกจ่ายงบประมาณแล้วเสร็จ 68โครงการ

จากการดำเนินงานโครงการตามแผนพัฒนา 3 ปี (พ.ศ.2559-2561) มีจำนวนทั้งหมด 498 โครงการ ปรากฏว่า ปีงบประมาณ 2559 ได้ดำเนินการอนุติงบประมาณ 377 โครงการ ลงนามสัญญา 320 โครงการ และเบิกจ่ายประมาณ 159 โครงการ

งบประมาณที่ตั้งไว้เพื่อดำเนินการ (งบเทศบาล) ตามแผนพัฒนา 3 ปี (พ.ศ.2559-2561) ทั้งหมด691,867,101 บาท (หกร้อยเก้าสิบเอ็ดล้านแปดแสนหกหมื่นเจ็ดพันหนึ่งร้อยหนึ่งบาท) ซึ่งได้อนุมัติงบประมาณ 329,530,546 บาท (สามร้อยยี่สิบเก้าล้านห้าแสนสามหมื่นห้าร้อยสี่สิบหกบาท) งบประมาณในการลงนามสัญญา 227,029,597.09 บาท (สองร้อยยี่สิบเจ็ดล้านสองหมื่นเก้าพันห้าร้อยเก้าสิบเจ็ดบาทเก้าสตางค์) และงบประมาณในการเบิกจ่ายจำนวนทั้งสิ้น 71,287,741.33 บาท (เจ็ดสิบเอ็ดล้านสองแสนแปดหมื่นเจ็ดพันเจ็ดร้อยสี่สิบเอ็ดบาทสามสิบสามสตางค์)

การพิจารณาผลการดำเนินโครงการตามแผนพัฒนาเทศบาลนครขอนแก่น ประจำปีงบประมาณ 2559 คณะกรรมการติดตามและประเมินผล จึงขอเสนอข้อคิดเห็นและขอเสนอแนะไว้กับเทศบาลนครขอนแก่น ดังนี้

1. การจัดทำแผนพัฒนาสามปีควรพิจารณาใช้แผนยุทธศาสตร์การพัฒนามาเป็นกรอบ

ในการจัดทำแผนพัฒนาสามปีให้มีความชัดเจนและสอดคล้องมากขึ้น

1. การพิจารณาโครงการ/กิจกรรม ที่จะบรรจุในแผนพัฒนาสามปี ควรคำนึงถึงสถานะ

การคลัง

3. ควรเร่งรัดให้มีการดำเนินโครงการ/กิจกรรม ที่ตั้งในเทศบัญญัติงบประมาณรายจ่าย

ให้สามารถดำเนินการได้ในปีงบประมาณนั้น

ข้าพเจ้าจึงขอรายงานผลการติดตามและประเมินผลแผนพัฒนาเทศบาลนครขอนแก่นประจำปี 2559 ต่อสภาเทศบาลนครขอนแก่น เพื่อโปรดทราบ ขอบคุณครับ

**นางสาวนันทวัลย์ ไกรศรีวรรธนะ รองประธานสภาเทศบาล** **ทำหน้าที่ประธานสภาเทศบาล**

คณะกรรมการก็ได้รายงานการติดตามและประเมินผลแผนพัฒนาสามปีตั้งแต่ปี พ.ศ.2559 - 2561ประจำปีงบประมาณ 2559 ระหว่างวันที่ 1 เมษายน 2559 – 30 กันยายน 2559 ต่อสภาแล้วค่ะ มีท่านใดจะอภิปรายหรือไม่คะถ้าไม่มี ขอเรียนเชิญท่านายกฯ ค่ะ

**นายธีระศักดิ์ ฑีฆายุพันธุ์ นายกเทศมนตรีนครขอนแก่น**

เรียนท่านประธานสภาเทศบาล ท่านสมาชิกสภา ท่านผู้มีเกียรติที่เคารพทุกท่านครับ ต้องขอขอบคุณในนามคณะผู้บริหารพี่น้องพนักงานต่อคณะกรรมการติดตามและประเมินผลที่ให้ความใส่ใจซึ่งปกติที่เรารับทราบ การประชุมติดตามของคณะกรรมการชุดนี้มีการประชุมติดตามเพื่อประเมินผลการทำงานและแผนพัฒนาเทศบาลอย่างต่อเนื่องทราบว่าในส่วนของคณะกรรมการซึ่งประกอบด้วยสมาชิกสภาเทศบาลผู้ทรงคุณวุฒิ ให้ความใส่ใจและลงในรายละเอียดอย่างครบถ้วนและชัดเจน ขอขอบพระคุณกับการทำหน้าที่อย่างเต็มที่ของทุกท่านโดยเฉพาะอย่างยิ่งมีข้อเสนอแนะข้อคิดเห็นที่อยู่ในตอนท้ายสามข้อทางคณะผู้บริหารและเจ้าหน้าที่ผู้เกี่ยวข้อง ก็จะขอรับไปเพื่อไปดำเนินการ ติดตามเพื่อให้เกิดผลตามที่ท่านกรรมการได้กรุณาแนะนำมา ก็ต้องขอขอบคุณไว้ ณ ที่นี้ด้วยครับ ขอบพระคุณครับ

**นางสาวนันทวัลย์ ไกรศรีวรรธนะ รองประธานสภาเทศบาล** **ทำหน้าที่ประธานสภาเทศบาล**

มีท่านสมาชิกท่านใดจะอภิปรายอีกหรือไม่ (ไม่มี) ถ้าไม่มีสมาชิกท่านใดอภิปราย ดิฉันจะขอมติเลย นะค่ะ ท่านใดเห็นชอบรายงานการติดตามและประเมินผลแผนพัฒนาสามปี(พ.ศ.2559-2561) ประจำปีงบประมาณ 2559 ระหว่างวันที่ 1 เมษายน 2559 ถึง วันที่ 30 กันยายน 2559 โปรดยกมือ (สมาชิกยกมือเป็นเอกฉันท์) ท่านใดเห็นเป็นอย่างอื่น (ไม่มี) ไม่มี นะค่ะ

**มติที่ประชุม เป็นอันว่าที่ประชุมแห่งนี้มีมติเห็นชอบรายงานการติดตามและประเมินผลแผนพัฒนาสามปี (พ.ศ.2559-2561) ประจำปีงบประมาณ 2559 ระหว่างวันที่ 1 เมษายน 2559 ถึง วันที่ 30 กันยายน 2559**

**ระเบียบวาระที่ 4 เรื่องญัตติขออนุมัติต่อสัญญากู้เงินเครดิต ธนาคารเพื่อการเกษตรและ**

**สหกรณ์การเกษตร**

**นางสาวนันทวัลย์ ไกรศรีวรรธนะ** **รองประธานสภาเทศบาล ทำหน้าที่ประธานสภาเทศบาล**

ขอเชิญท่านรองนายกเทศมนตรี ท่านรองฯ ชัชวาล เสนอญัตติต่อสภาค่ะ

**นายชัชวาล พรอมรรธรรม รองนายกเทศมนตรีนครขอนแก่น**

เรื่อง ญัตติขออนุมัติต่อสัญญากู้เงินเครดิต ธนาคารเพื่อการเกษตรและสหกรณ์การเกษตร

เรียน ประธานสภาเทศบาลนครขอนแก่น

ข้าพเจ้าขอเสนอญัตติต่อสภาเทศบาลนครขอนแก่น เพื่อขอรับความเห็นชอบให้สถานธนานุบาล นครขอนแก่น แห่งที่ 1 และ 2 ต่อสัญญากู้เงินเครดิต ธนาคารเพื่อการเกษตรและสหกรณ์การเกษตร เพื่อใช้เป็นทุนหมุนเวียนในกิจการสถานธนานุบาลฯ รายละเอียดดังนี้

1.สถานธนานุบาลขอนแก่น แห่งที่1 ตามเลขที่สัญญา 800185579162 วงเงินกู้เงินเครดิต50,000,000 บาท (ห้าสิบล้านบาทถ้วน) อัตราดอกเบี้ย MLR-1.35 % ต่อปี (MLR=5-1.35=3.65%) โดยใช้ตำแหน่งค้ำประกัน สิ้นสุดสัญญาวันที่ 31 ธันวาคม 2559

2.สถานธนานุบาลนครขอนแก่น แห่งที่ 2 ตามเลขที่สัญญา 800185579196 วงเงินกู้เครดิต17,000,000 บาท (สิบเจ็ดล้านบาทถ้วน) อัตราดอกเบี้ย MLR-1.35 % ต่อปี (MLR=5 1.35=3.65%)โดยใช้ตำแหน่งค้ำประกัน สิ้นสุดสัญญาวันที่ 31 ธันวาคม 2559

เพื่อให้การดำเนินงานของสถานธนานุบาล สะดวกรวดเร็ว เป็นไปอย่างมีประสิทธิภาพและสามารถช่วยเหลือประชาชนที่ได้รับความเดือดร้อนเรื่องเงินอย่างทั่วถึง จึงขออนุมัติต่อสัญญากู้เงินเครดิต ซึ่งการจะขอต่อสัญญาเมื่อสิ้นสุดสัญญาจะต้องได้รับการอนุมัติจากสภาเทศบาลนครขอนแก่น ดังนั้น จึงขอเสนอญัตติเพื่อขอรับความเห็นในการขออนุมัติต่อสัญญา เพื่อจักได้นำเสนอขอรับความเห็นชอบต่อผู้ว่าราชการจังหวัดขอนแก่นเป็นลำดับต่อไป

จึงเรียนมาเพื่อโปรดนำเรื่องขออนุมัติต่อสัญญากู้เงินเครดิตกับธนาคารเพื่อการเกษตรและสหกรณ์การเกษตร เสนอต่อสภาเทศบาลนครขอนแก่นเพื่อขอความเห็นชอบ จักเป็นพระคุณอย่างยิ่ง

ขอแสดงความนับถือ

ธีระศักดิ์ ฑีฆายุพันธุ์

(นายธีระศักดิ์ ฑีฆายุพันธุ์)

นายกเทศมนตรีนครขอนแก่น

**นางสาวนันทวัลย์ ไกรศรีวรรธนะ รองประธานสภาเทศบาล** **ทำหน้าที่ประธานสภาเทศบาล**

มีสมาชิกสภาเทศบาลท่านใดจะอภิปรายอีกหรือไม่ (ไม่มี)ถ้าไม่มีสมาชิกท่านใดอภิปราย

ดิฉันจะขอมติเลยนะค่ะ ท่านใดเห็นชอบญัตติขออนุมัติต่อสัญญากู้เงินเครดิต ธนาคารเพื่อการเกษตรและ

สหกรณ์การเกษตร โปรดยกมือ (สมาชิกยกมือเป็นเอกฉันท์) ท่านใดเห็นเป็นอย่างอื่น (ไม่มี) ไม่มีนะค่ะ

**มติที่ประชุม: เป็นอันว่าที่ประชุมแห่งนี้มีมติเห็นชอบอนุมัติต่อสัญญากู้เงินเครดิต ธนาคารเพื่อการเกษตรและสหกรณ์การเกษตร**

**ระเบียบวาระที่ 5 เรื่องญัตติขออนุมัติใช้จ่ายเงินสะสมของเทศบาลนครขอนแก่น ประจำปี**

**งบประมาณ 2560**

**นางสาวนันทวัลย์ ไกรศรีวรรธนะ** **รองประธานสภาเทศบาล ทำหน้าที่ประธานสภาเทศบาล**

ขอเชิญท่านรองนายกเทศมนตรี ท่านรองฯ จุลนพ เสนอญัตติต่อสภาค่ะ

**นายจุลนพ ทองโสภิต รองนายกเทศมนตรีนครขอนแก่น**

เรื่อง ญัตติขออนุมัติใช้จ่ายเงินสะสมของเทศบาลนครขอนแก่น ประจำปีงบประมาณ 2560

เรียน ประธานสภาเทศบาลนครขอนแก่น

ด้วยเทศบาลนครขอนแก่นได้ตกลงทำสัญญากับ บริษัท เดพ โซลูชั่น จำกัด ซื้อเครื่องจัดระบบคิวอัตโนมัติ ได้วางหลักประกันสัญญาเป็นเงินสด จำนวน 4,948.75 บาท (สี่พันเก้าร้อยสี่สิบแปดบาทเจ็ดสิบห้าสตางค์) ตามใบเสร็จเล่มที่ 123/008 ลงวันที่ 18 มกราคม 2556 และบริษัท เหรียญไทย โฮมบิวเตอร์ จำกัด ซื้อวัสดุก่อสร้าง จำนวน 58 รายการ ได้วางหลักประกันสัญญาเป็นเงินสด จำนวน 9,950 บาท (เก้าพันเก้าร้อยห้าสิบบาทถ้วน) ตามใบเสร็จเล่มที่ 614/11 ลงวันที่8กันยายน 2551 ได้ปรับปรุงหลักประกันสัญญาดังกล่าวเป็นรายได้ของเทศบาล เมื่อวันที่ 30 กันยายน 2558 และคู่สัญญาได้นำเรื่อง ขอถอนหลักประกันดังกล่าว

ปรากกว่าได้ตรวจสอบแล้ว หลักประกันดังกล่าวเป็นเงินสะสมของเทศบาลแล้วในปีงบประมาณ 2558 จึงขอเสนอญัตติขออนุมัติจ่ายเงินสะสมของเทศบาลนครขอนแก่นประจำปีงบประมาณ 2560 จำนวน14,898.75 บาท (หนึ่งหมื่นสี่พันแปดร้อยเก้าสิบแปดบาทเจ็ดสิบห้าสตางค์) ต่อสภาเทศบาลนครขอนแก่น ตามรายละเอียดแนบท้ายญัตตินี้

ดังนั้น เพื่อให้การใช้จ่ายเงินสะสมของเทศบาลนครขอนแก่น ในครั้งนี้เป็นไปด้วยความถูกต้อง ตามระเบียบกระทรวงมหาดไทยว่าด้วยการรับเงิน การเบิกจ่าย การฝากเงิน การเก็บรักษาเงินและการตรวจเงินขององค์กรปกครองส่วนท้องถิ่น พ.ศ. 2547 แก้ไขเพิ่มเติม (ฉบับที่2) พ.ศ.2548 หมวด 9 การถอนคืนเงินรายรับและการจำหน่ายหนี้สูญ ข้อ 96 (2) ”ขอเงินคืนภายหลังจากปีงบประมาณที่รับเงินรายรับ เมื่อตรวจสอบแล้วเห็นว่าถูกต้อง ให้องค์กรปกครองส่วนท้องถิ่นจ่ายขาดเงินสะสมได้ โดยต้องได้รับอนุมัติจาก สภาท้องถิ่น

จึงเรียนมาเพื่อโปรดทราบ และขอได้โปรดนำเสนอต่อที่ประชุมสภานครขอนแก่น เพื่อพิจารณาอนุมัติต่อไป

ขอแสดงความนับถือ

ธีระศักดิ์ ฑีฆายุพันธุ์

(นายธีระศักดิ์ ฑีฆายุพันธุ์)

นายกเทศมนตรีนครขอนแก่น

**นางสาวนันทวัลย์ ไกรศรีวรรธนะ รองประธานสภาเทศบาล** **ทำหน้าที่ประธานสภาเทศบาล**

มีสมาชิกสภาเทศบาลท่านใดจะอภิปรายอีกหรือไม่ (ไม่มี) ถ้าไม่มีสมาชิกท่านใดอภิปราย ดิฉันจะขอมติเลยนะค่ะ ท่านใดเห็นชอบญัตติขออนุมัติใช้จ่ายเงินสะสมของเทศบาลนครขอนแก่น ประจำปีงบประมาณ 2560 โปรดยกมือ (สมาชิกยกมือเป็นเอกฉันท์) ท่านใดเห็นเป็นอย่างอื่น (ไม่มี) ไม่มีนะค่ะ

**มติที่ประชุม: เป็นอันว่าที่ประชุมแห่งนี้มีมติอนุมัติใช้จ่ายเงินสะสมของเทศบาลนครขอนแก่น ประจำปีงบประมาณ 2560**

**ระเบียบวาระที่ 6** เรื่องอื่น ๆ

**นางสาวนันทวัลย์ ไกรศรีวรรธนะ รองประธานสภาเทศบาล ทำหน้าที่ประธานสภาเทศบาล**

ขอเชิญท่านนายกเทศมนตรี ค่ะ

**นายธีระศักดิ์ ฑีฆายุพันธุ์ นายกเทศมนตรีนครขอนแก่น**

เรียนท่านประธานสภาเทศบาล ท่านสมาชิกท่านผู้มีเกียรติที่เคารพทุกท่านครับ ต้องขอขอบคุณท่านสมาชิกครับที่กรุณาให้ความเห็นชอบ ทั้ง 2 ญัตติกับ 1 รายงาน จริงแล้วท่านสมาชิกมีภารกิจที่เตรียมซักถามคณะผู้บริหารในวาระอื่นๆ พอสมควรแต่เนื่องจากว่าวันนี้ ท่านรับทราบกำหนดการต่อจากนี้ไปในช่วง เวลา 13.00 น. จะมีการแถลงข่าวกิจกรรมที่ทางจังหวัดขอนแก่น เทศบาลนครขอนแก่น ร่วมกับชมรมหมอลำ ภาคอีสาน จะมีการแถลงข่าวหมอลำรวมใจถวายความอาลัยพ่อหลวง ในวันที่ 4 พฤศจิกายน 2559 ที่จะถึง ซึ่งทางคณะชมรมหมอลำภาคอีสานจะขออนุญาตมาใช้ห้องประชุมแห่งนี้เพื่อเป็นการแถลงข่าว ท่านสมาชิก ก็เลยให้เกียรติกับทางผู้บริหารโดยจะนำเอาวาระอื่นๆ ไปนำเสนอในการประชุมสภาครั้งต่อไป ก็ถือโอกาสนี้

**นางสาวนันทวัลย์ ไกรศรีวรรธนะ รองประธานสภาเทศบาล** **ทำหน้าที่ประธานสภาเทศบาล**

ถ้าไม่มีท่านใดอภิปรายดิฉันก็ต้องขอขอบคุณ ท่านคณะผู้บริหาร เจ้าหน้าที่ทุกท่าน ท่านคณะสมาชิกสภาเทศบาล โดยเฉพาะอย่างยิ่งท่านประธานชุมชน คณะกรรมการชุมชน ซึ่งท่านได้เดินทางไปถวายสักการะหน้าพระบรมโกศ พึ่งเดินทางกลับมาก็ต้องขอขอบคุณทุกท่านที่มาเป็นกำลังใจต่อการประชุมสภาวันนี้ ดิฉันขอปิดประชุมค่ะ ขอบคุณคะ

**เลิกประชุมเวลา 12.30 น**

(ลงชื่อ) ผู้บันทึกรายงานการประชุม

(นางฐิติญาพัณ พีระธันยกานต์)

นักจัดการงานทั่วไปปฏิบัติการ

(ลงชื่อ) ผู้ตรวจรายงานการประชุม

(นางสาวอมรา โกศลสุรภูมิ)

หัวหน้าฝ่ายการประชุมและกิจการสภา

(ลงชื่อ) ผู้ตรวจรายงานการประชุม

(นายอดิศักดิ์ สมจิตต์)

หัวหน้าสำนักปลัดเทศบาล

(ลงชื่อ) ผู้ตรวจ / ทาน

(ดร.กฤษณวรุณ ไชยนิจ)

ปลัดเทศบาลนครขอนแก่น

เลขานุการสภาเทศบาลนครขอนแก่น

**คณะกรรมการตรวจรายงานการประชุมสภาเทศบาลตรวจแล้วถูกต้อง**

(ลงชื่อ) ประธานกรรมการ

(นายสมภพ วงศ์ก่อ)

สมาชิกสภาเทศบาลนครขอนแก่น

(ลงชื่อ) กรรมการ

(นางสาวนริสศรา เรืองศร)

สมาชิกสภาเทศบาลนครขอนแก่น

(ลงชื่อ) กรรมการ

(นายวรินทร์ เอกบุรินทร์)

สมาชิกสภาเทศบาลนครขอนแก่น

(ลงชื่อ) กรรมการ

(นางสาวภาสิณี ธีรภานุ)

สมาชิกสภาเทศบาลนครขอนแก่น

(ลงชื่อ) กรรมการ

(นายปฎลชัย พัฒน์ดำรงจิตร)

สมาชิกสภาเทศบาลนครขอนแก่น

D:\ประชุม คทม\ลายเซนต์\ลายเซ็นต์ปลัด.jpg



